Novang var medstifter av Den norske kammertrio hvor han spilte mer enn 25 år med fiolinisten Aage Wallin og pianisten Johan Øian. Han spilte også i Johnsrud-kvartetten og Den norske strykekvartett. Som kammermusiker og orkestercellist gjorde han en lang rekke konsertopptredener i inn- og utland. Direksjon studerte han med Herbert Blomstedt som var fast kapellmester for Oslo-Filharmonien 1962 – 1968. Novang virket også i hjembyen Fredrikstad som dirigent blant annet for Fredrikstad Byorkester og Borg Symfoniorkester. Bærum Symfoniorkester ledet han fra 1975 til 1990. Som dirigent ved NASOLs årlige kurs var han en skattet medarbeider.